ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง   นร02670001195

ขอความช่วยเหลือแก้ไขปัญหาเสียงดังรบกวนจากร้านข้าวต้มและคาราโอเกะ ชื่อร้าน .....  ตั้งอยู่ที่ถนนเจริญนคร  แขวงคลองต้นไทร เขตคลองสาน กรุงเทพมหานคร จุดสังเกตติดกับรั้ววัดสุวรรณ  โดยร้านดังกล่าวจะเป็นร้านข้าวต้ม และคาราโอเกะ ลักษณะร้านเป็นอาคารพาณิชย์สองห้อง 5 ชั้น  ชั้นล่างจะเปิดเป็นร้านข้าวต้ม  และชั้นอื่นๆจะเป็นห้องคาราโอเกะหลายห้องจะเปิดให้บริการทุกวัน ตั้งแต่เวลา 17.00 น. ไปจนถึงช่วงเวลา 04.00 น. (ตามป้ายร้านแจ้ง)   แต่ร้านดังกล่าวมักจะมีการส่งเสียงดังรบกวนจากการร้องเพลงคาราโอเกะไปจนถึงช่วงเช้า (เวลา05.00 น.-06.00 น.)  สร้างความเดือดร้อนรำคาญแก่ วัด และชาวบ้านในละแวกใกล้เคียงเป็นอย่างมาก ประสบปัญหาตั้งแต่ช่วงหลังสถานการณ์การระบาดของไวรัสโควิด-19  ถึงปัจจุบัน (วันที่ 9 มกราคม 2567) ได้รับความเดือดร้อนมาประมาณ 1 ปีแล้ว  เบื้องต้นเคยมีผู้แจ้งเรื่องไปยังสำนักงานเขตคลองสาน แต่ยังไม่ได้รับการแก้ไขปัญหาแต่อย่างใด ประกอบกับผู้ร้องแจ้งว่าได้รับเบาะแสมาว่าที่ร้านดังกล่าวมีการลักลอบเล่นการพนันประเภทไพ่ร่วมด้วย (ไม่ทราบรายละเอียดที่แน่ชัด)  จึงประสงค์ให้หน่วยงานฯเร่งดำเนินการตรวจสอบและแก้ไขปัญหาดังกล่าวโดยเร็ว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata